Foto: rbc Turkiya armiyasi, o‘tgan kunlarda, Suriya shimolida o‘tkazayotgan "Frot qalqoni" harbiy amaliyoti doirasida IShID terrorchilik tashkilotining 127ta harbiy inshootiga artilleriya zarbalari bergan. Suriya kurdlarining o‘zini-o‘zi mudofaa qilish kuchlariga tegishli 8ta inshooti ham nishonga olingan. Bu haqda Turkiya Bosh shtabi ma’lum qilgan. "Olib borilgan janglarda 8 nafar jangari o‘ldirilgan, muxolifatning 34 nafar jangchisi jarohatlangan", — deyiladi Bosh shtab xabarida. Turkiya HHKlarining Suriya shimolida ikkita havo amaliyoti o‘tkazishi natijasida IShIDning ikki a’zosi, transport vositalari va og‘ir jangovar aslahalari yo‘q qilingan, deb aniqlik kiritilgan xabarda.